Cwiṭ akka, yekker-d waḍu, yewwi-as taqeccabit-is. Ǧeḥḥa yebrek deg uxxam yeqqar-as: « Lḥumdu lleh imi selkeɣ i twaɣit »Yuɣal yefra-tt ad yuɣal ɣer taddart-is: ur yezmir ara ad yeqqim di temdint netta yuɣen tannumi d tɣezza d yiɛerqyab. Asmi yuɣal ɣer tmurt-is, inced-d akk at-taddart-is ɣer tmeɣra, ad ččen imensi: seksu s uksum n yikerri. Usan-d akk medden ferḥen-as maca yiwen ur yeẓri ɣef wacu i yexdem tameɣra. Yal wa amek i as-yeqqar: « Ɛni d axḍab i d yexḍeb ?neɣ d zzwaǧ i yezweǧ ?».